# **POIM 2014-2020**

#  **DIRECȚIA GENERALĂ ORGANISMUL INTERMEDIAR PENTRU TRANSPORT**

COMUNICAT DE PRESĂ

*Direcția Generală Organismul Intermediar pentru Transport* din cadrul Ministerului Transporturilor, în conformitate cu prevederile Acordului nr. 27.579/26.07.2016 privind delegarea funcțiilor aferente gestionării Axelor prioritare de transport din Programului Operațional Infrastructură Mare 2014-2020, astfel cum a fost modificat prin Actul adițional nr. 1/2018, îndeplinește rolul de Organism Intermediar pentru axele prioritare de transport ale Programului Operațional Infrastructură Mare 2014-2020.

*În data de 26.03.2019, Direcția Generală Organismul Intermediar pentru Transport* a emis ***Corrigendum*** la Ghidul solicitantului aferent Obiectivului Specific 1.3 - ”Creșterea gradului de utilizare a căilor navigabile și a porturilor situate pe rețeaua TEN-T centrală” și Obiectivului Specific 2.4 - ”Creșterea volumului de mărfuri tranzitate prin terminale intermodale şi porturi” prin care tipul de beneficiar *“autoritățile publice locale care administrează porturi fluviale” se înlocuiește cu ”autorități publice locale”.*

Modificarea a fost justificată de faptul că beneficiarii ”autoritățile publice locale care administrează porturi fluviale” așa cum era precizat in Ghidul Solicitantului aferent OS 1.3 și 2.4 nu corespunde reglementării din cadrul Ordonanței nr. 22/1999 privind administrarea porturilor și a căilor navigabile, utilizarea infrastructurilor de transport naval aparținând domeniului public, precum și desfășurarea activităților de transport naval în porturi şi pe căile navigabile interioare, cu modificările și completările ulterioare.